חנן ממן

חנן ממן (נולד ב-28 באוגוסט 1989) הוא כדורגלן עבר ישראלי ששיחק בעמדת הקשר וכיום עוזר מאמן הפועל חדרה. ממן החל לשחק כדורגל בקבוצת הנוער של הפועל חיפה ובעונת 2008/2009 החל להשתלב בקבוצה הבוגרת של המועדון, בשעה שהקבוצה הייתה בליגה הלאומית. בתום העונה עלה עמה לליגת העל. בעונתו הראשונה בליגת העל שולב ממן בעיקר כשחקן מחליף, אך החל מעונת 2010/2011 הפך לשחק הרכב קבוע בקבוצה. ב-6 בנובמבר 2010 כבש את שערו הראשון בליגת העל, במשחק מול מכבי פתח תקווה. בסך הכל שיחק בהפועל חיפה 77 משחקים בליגת העל, בהם כבש תשעה שערים. ב-12 באוגוסט 2012 חתם בקבוצת הפועל תל אביב על חוזה לעונה אחת. ב-18 באוגוסט 2012 ערך את הופעת הבכורה שלו בקבוצה, במשחק מול בני יהודה במסגרת גביע הטוטו. את שעריו הראשונים במדי הפועל תל אביב כבש ב-30 באוגוסט 2012, צמד מול F91 דודלאנג' במסגרת מוקדמות הליגה האירופית. שלושה ימים מאוחר יותר כבש את שער הליגה הראשון שלו במדי הקבוצה, במשחק מול קבוצתו לשעבר, הפועל חיפה. בהמשך עונת 2012/2013 הוסיף עוד שני שערים בליגה ושני שערים בשלב הבתים של הליגה האירופית, והיה מלך הבישולים של הקבוצה בליגה עם שבעה בישולים. ב-14 ביוני 2013 חתם על חוזה לשנתיים בקבוצת ואסלנד-בוורן מליגת העל הבלגית. לאחר עונה אחת בה ערך 12 הופעות בליגה שוחרר ממן מהמועדון. ב-25 ביוני 2014 חתם על חוזה לעונה אחת בבית"ר ירושלים, עם אופציה לעונה נוספת. ב-27 באוגוסט 2014 ערך את הופעת הבכורה שלו במדי בית"ר ירושלים, כשעלה כמחליף בתיקו 0-0 מול מכבי פתח תקווה במסגרת שלב הבתים של גביע הטוטו. ב-19 באוקטובר 2014 כבש את שער הבכורה שלו במועדון, בתיקו 1-1 מול מ.ס. אשדוד במסגרת המחזור הרביעי של ליגת העל. בסך הכול כבש בעונה זו חמישה שערי ליגה, ובסופה סיים את דרכו במועדון. ב-19 ביולי 2015 חתם על חוזה לשלוש שנים בקבוצת נעוריו, הפועל חיפה, וחזר לקדנציה שנייה במועדון. בעונת 2015/2016 כבש שער אחד ב-29 הופעות ליגה. ב-5 בינואר 2017 כבש ארבעה שערים תוך 11 דקות בסיבוב ח' של גביע המדינה מול מ.ס. כפר קאסם מליגה א'. בליגה כבש בעונת 2016/2017 שישה שערים ב-31 הופעות. בתחילת עונת 2017/2018 כבש ארבעה שערים והוסיף חמישה בישולים, והוביל את הפועל חיפה לצמרת הטבלה, וב-25 בינואר 2018 חתם באלופת המדינה, הפועל באר שבע. יומיים לאחר מכן ערך את הופעת הבכורה שלו במועדון, כשנכנס כמחליף בניצחון 3–1 על הפועל רעננה. ב-12 בפברואר 2018 כבש את שערו הראשון במדי הפועל באר שבע, בניצחון 2–0 על מועדון ספורט אשדוד. בסך הכול כבש שמונה שערים ב-14 הופעות במדי הפועל באר שבע עד תום העונה, סייע לקבוצה לזכות באליפות שלישית ברציפות ונבחר לכדורגלן העונה בישראל. בעונת 2018/2019 כבש חמישה שערים ב-28 הופעות ליגה. ב-6 בפברואר 2020 חזר לבית"ר ירושלים וחתם לעונה וחצי. ב-6 באוקטובר 2020 שוחרר מהקבוצה. ב-4 בנובמבר 2020 חזר להפועל חיפה וחתם לשנתיים. במאי 2023 הודיע על פרישה בסיום העונה.ב-22 בינואר 2024 מונה לעזור מאמן הפועל חדרה. לזכותו של ממן 15 הופעות ושער אחד במדי נבחרת הנוער של ישראל. ב-24 במרץ 2018 ערך את הופעת הבכורה שלו בנבחרת ישראל הבוגרת, כשנכנס כמחליף במשחק ידידות מול רומניה. ממן נולד בחיפה כצעיר מבין ארבעה ילדים לכדורגלן העבר ברוך ממן, יליד הארץ ממוצא תוניסאי, ולדליה לבית בן שבת, ילידת הארץ ממוצא מרוקאי. ביוני 2017 התחתן עם בר בורן, ולזוג שני ילדים. ממן לומד בקריה האקדמית אונו לתואר ראשון בחינוך וחברה, עם התמחות בספורט.[דרוש מקור] הפועל באר שבע אליפות: 2017/2018 תארים אישיים כדורגלן העונה בישראל: 2017/2018 מדיה וקבצים בנושא חנן ממן בוויקישיתוף חנן ממן, באתר ההתאחדות לכדורגל בישראל חנן ממן, באתר Transfermarkt חנן ממן, באתר Soccerway חנן ממן, באתר National Football Teams חנן ממן, באתר FootballDatabase.eu יונתן הללי, חנן ממן: עכשיו יהיה לו יותר בטחון מול השער, באתר nrg‏, 7 בנובמבר 2010 עמית גולדשטיין‏, הפועל תל אביב: ג'ון פיינטסיל, חנן ממן ואלירן דנין חתמו, באתר וואלה, 12 באוגוסט 2012 נדב צנציפר, ליגה אירופית: 0:4 להפועל ת"א, עלתה לבתים, באתר ynet, 30 באוגוסט 2012 שירי אלג'ם, ‏חנן ממן חתם בבוורן: אתגעגע לקהל של הפועל, באתר ONE‏, 14 ביוני 2013 תומר לוי, ‏בחזרה לארץ? חנן ממן שוחרר מבוורן הבלגית, באתר ערוץ הספורט, 25 באפריל 2014 אופיר סער‏, בית"ר ירושלים: חנן ממן חתם לעונה, "מאושר", באתר וואלה, 25 ביוני 2014 דורון בן דור ואיציק כלפי, ‏רשמית: חנן ממן חתם בהפועל באר שבע, באתר ONE‏, 25 בינואר 2018 שי מוגילבסקי, "חנן ממן הוא שחקן העונה של מינהלת הליגה", באתר ynet, 12 במאי 2018 אופיר סער‏, בית"ר ירושלים: חנן ממן חתם לשנה וחצי, בניון: "הוא יוסיף עוד איכות", באתר וואלה, 6 בפברואר 2020 איציק יצחקי, ‏‏בית"ר הודיעה: ממן, אזולאי, איינבינדר, ורדסקה וזהבי ישוחררו, באתר ספורט1, 6 באוקטובר 2020 איתן גליקמן, חנן ממן הודיע על פרישה מכדורגל: "הגיע הרגע ממנו הכי חששתי", באתר ynet, 3 במאי 2023 ליאור בן-עמי, חנן: "תמיד הייתי גאה שמשווים אותי לאבא שלי. היום כולם רואים שאני שחקן יותר טוב ממנו". ברוך: "מקובל עליי", באתר "ידיעות אחרונות", 17 במאי 2018 לירון שרון, ‏‏כבר לא רווק מבוקש: חנן ממן התחתן עם אהבת חייו, באתר ספורט1, 2 ביוני 2017 גליצ'ים, ‏וייקרא שמו בישראל..., באתר ONE‏, 7 ביולי 2021